
REFERAT
privind alipirea parcelelor înscrise în CF nr.142011Timişoara,
 în vederea  eliberării autorizaţiei de funcţionare pentru
întabularea casei din str.Virgiliu nr.42
Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr. U92008-7575/26.11.2008 depusă de domnul Ghera Rotariu Caius Cecilius, în vederea  alipirii parcelelor de teren înscrise în CF nr.142011 Timişoara, pentru obţinerea autorizaţiei de funcţionare pentru înscrierea corectă, în cartea funciară a casei din str.Virgiliu nr.42.

Conform adresei nr.U92008/7575/05.03.2009 a Direcţiei Patrimoniu-Serviciul Administrare Imobile,  Direcţia Patrimoniu a emis acord favorabil pentru lucrările de modificări interioare şi amenajare mansardă în pod existent, strict deasupra apartamentului.

Terenul în discuţie este situat în Timişoara, str.Virgiliu nr.42 şi este înscris

în CF nr.142011 Timişoara, cu nr.topo 7695/35 în suprafaţă de 21 mp, nr.topo 7694/13 în suprafaţă de 193 mp, nr.topo 7685/1/3 în suprafaţă de 8 mp şi nr.topo 7686/1/4 în suprafaţă de 28 mp, teren în proprietatea Statului Român.
Casa de la această adresă este înscrisă, din eroare,  în CF nr.142011 Timişoara doar pe parcela cu nr.topo 7686/1/4, parcelă care are numai 28 de mp, iar casa, conform documentaţiei depuse are o suprafaţă de aprox.105 mp.     

Având în vedere cele mai sus prezentate, propunem unificarea parcelelor de teren într-o singură parcelă cu nr.topo 7695/35-7694/13-7685/1/3-7686/1/4 cu suprafaţa totală de 250 mp.
Conform adreselor de la Serviciul Administrare Fond Funciar nr.U92008-

7575/05.01.2009, de la Serviciul Juridic cu nr.U92008-7575/22.12.2008 şi de la Direcţia Patrimoniu cu nr.U92008-7575/02.02.2009  ni se aduce la cunoştinţă că nu există litigii pe rol legate de acest imobil şi nici nu sunt depuse cereri de revendicare.
Se propune deci alipirea parcelelor înscrise în CF nr.142011 Timişoara cu nr.topo 7695/35 în suprafaţă de 21 mp, nr.topo 7694/13 în suprafaţă de 193 mp, nr.topo 7685/1/3 în suprafaţă de 8 mp şi nr.topo 7686/1/4 în suprafaţă de 28 mp, rezultând parcela cu nr.topo 7695/35-7694/13-7685/1/3-7686/1/4 cu suprafaţa totală de 250 mp. terenul rămâne proprietatea Statului Român, iar casa este proprietatea lui Ghera Rotariu Liliana Tatiana Minerva şi Ghera Rotariu Caius Cecilius, în cote părţi egale prin cumpărare în baza Legii nr.112/1995.

Unificarea parcelelor de teren se va face conform documentaţiei topografice –proiect întocmit de PFA Cârnu Petru, proiect care face parte integrantă din prezenta hotărâre.


După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de alipire a parcelelor de teren, iar apoi se vor începe demersurile pentru înscrierea operaţiilor de unificare,  a imobilelor în cartea funciară.

